Zmluva o dielo
uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“)
 (ďalej len „zmluva“)

Článok I.
ZMLUVNÉ STRANY

1.1. Objednávateľ
Názov:		 		Univerzita Komenského v Bratislave 
				Rektorát - Mlyny
Sídlo: 				Šafárikovo nám. č. 6, 814 99 Bratislava
Štatutárny orgán: 		prof. JUDr. Marek Števček, PhD., rektor
IČO: 				00 397 865 
DIČ: 				202 084 5332
IČ DPH: 			SK 202 084 5332

Osoby oprávnené konať
- vo veciach zmluvy:	Ing. Ingrid Kútna Želonková, PhD., kvestorka 
- vo veciach realizácie zmluvy:	Ing. Jana Bojnáková
Kontakt:			+421 940 509 912
E-mail:				jana.bojnakova@uniba.sk

(ďalej len „objednávateľ“)

a 

1.2. Zhotoviteľ:			 			
Názov:							
Sídlo:                                                     
Štatutárny orgán:		
IČO:			
DIČ:			
IČ DPH:	
Bankové spojenie:	  		
IBAN:	   			
E-mail:				
Osoby oprávnené konať
- vo veciach zmluvy:	
- vo veciach realizácie zmluvy:	
Kontakt:			
E-mail:				

(ďalej len „zhotoviteľ“)
(objednávateľ a zhotoviteľ ďalej spolu aj ako „zmluvné strany“)



Článok II.
PREDMET ZMLUVY

1. Táto zmluva je uzatvorená ako výsledok procesu verejného obstarávania podľa §117 zákona o verejnom obstarávaní ako zákazka s nízkou hodnotou na poskytnutie služby na predmet zákazky: „Vypracovanie PD na komplexnú rekonštrukciu bloku A, VŠM Ľ. Štúra Mlyny, UK BA  - 2.etapa, Obnova obvodovej, strešnej konštrukcie a výmena otvorových konštrukcií“ 

2.  Predmetom tejto zmluvy je záväzok:
a) zhotoviteľa, že vykoná dielo v rozsahu podľa článku III. tejto zmluvy pre objednávateľa a odovzdá ho zhotovené v rozsahu a v kvalite vymedzenej v tejto zmluve a v jej prílohe v termíne dohodnutom v čl. IV. ods. 1. tejto zmluvy objednávateľovi v  sídle objednávateľa; 
b) zhotoviteľa zamerať si predmetné priestory v objekte podľa skutkového stavu v riešenej časti priestoru ako aj tých, ktoré sú mimo, no s finálnym návrhom úzko súvisia ;
c) zhotoviteľa, že sa zúčastní na kontrolných dňoch projektu v rozsahu požiadaviek objednávateľa a podľa dohodnutých postupov pri odovzdávaní častí a následne celého diela. Na kontrolných dňoch stavby (ďalej len „KDP“ a „KDS“) v rozsahu potrieb vyžiadaných stavebným dozorom . KDP a KDS budú prebiehať v sídle objednávateľa, t. j. v mieste stavby, pokiaľ sa zmluvné strany písomne nedohodnú inak;
d) zhotoviteľa, zodpovedať za všetky povinnosti na úseku BOZP a PO, ktoré mu ustanovuje zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov a zákon č. 314/2001 Z. z. o ochrane pred požiarmi v znení a doplnení neskorších zákonov;
e) zhotoviteľa, pri svojej činnosti zabezpečiť a splniť všetky požiadavky v súlade s ustanoveniami týchto a iných príslušných všeobecne záväzných právnych predpisov, a to ako pre seba, tak aj pre všetky osoby, ktoré bude vysielať na pracoviská Univerzity Komenského v Bratislave, Rektorát – Mlyny za účelom vykonania činností dohodnutých v tejto zmluve;
f) objednávateľa, že poskytne zhotoviteľovi nevyhnutne potrebné podklady (zadanie rozsahu a obsahu prác a ostatnú jemu dostupnú dokumentáciu) v  termíne do piatich  dní po podpise zmluvy oboma zmluvnými stranami;
g) objednávateľa, že poskytne zhotoviteľovi nevyhnutne potrebnú súčinnosť; 
h) objednávateľa, že prevezme dielo bez zjavných vád, chýb a nedostatkov a zaplatí zhotoviteľovi cenu za dielo podľa čl. VI. tejto zmluvy;
i) zhotoviteľa, že udelí objednávateľovi súhlas na použitie diela uvedený v čl. X. tejto zmluvy;
j) zhotoviteľa poskytnúť súčinnosť objednávateľovi aj počas verejného obstarávania zákazky na výber zhotoviteľa  stavebných prác (najmä poskytovanie vysvetlení, doplnení pri žiadostiach o vysvetlenie súťažných podkladov zo strany záujemcov doručených objednávateľovi, pri doručení žiadostí o nápravu alebo námietok zo strany dotknutých osôb v procese verejného obstarávania v lehotách určených v zákone o verejnom obstarávaní);
k) zhotoviteľa byť členom v komisii  na vyhodnotenie ponúk v procese verejného obstarávania projektovanej zákazky.


Článok III.
DIELO

1. Dielom podľa tejto zmluvy je vypracovanie projektovej dokumentácie pre obnovu obvodovej  strešnej konštrukcie a výmenu otvorových konštrukcií vo Výškovej budove blok A  na základe požiadaviek Objednávateľa na rozsah prác a použitie materiálov.
Predmet zákazky bude obsahovať nasledovné časti:
[bookmark: _Hlk116043940][bookmark: _Hlk116044747]1 fáza: Vypracovanie PD
· Projektové energetické hodnotenie existujúceho a navrhovaného stavu
· Vypracovanie projektovej dokumentácie

               2 fáza: Inžiniering – zabezpečenie právoplatného stavebného povolenia
               3 fáza: Autorský dozor v rozsahu 50 hodín.

Požiadavky na projektovú dokumentáciu  sú v rozsahu stanovenom v prílohe č. 1 tejto zmluvy.

2. Zhotoviteľ sa zaväzuje textovú časť diela vykonať v slovenskom jazyku, na svoje náklady a na svoje nebezpečenstvo, v dojednanom termíne, podľa pokynov objednávateľa, v súlade s príslušnými STN, všeobecne záväznými právnymi predpismi a technickými predpismi, v minimálnom rozsahu diela a RP stanovenom v prílohe č. 1 a odovzdať ho objednávateľovi v termíne dohodnutom touto zmluvou.

3. Vykonaním diela zhotoviteľom sa pre účely tejto zmluvy považuje včasné, bezchybné, podrobné a úplné dokončenie diela (preberací protokol podpísaný oboma zmluvnými stranami).  

4. Zhotoviteľ je povinný odovzdať dielo podľa čl. III. ods. 1– v minimálnom rozsahu v ôsmych (8) vyhotoveniach v tlačenej podobe, v jednom (1) vyhotovení v elektronickej podobe zapísanej na CD/USB nosiči (výkresová časť prepisovateľná v DWG formáte, textovú časť vo formáte Word, Excel a zároveň celú dokumentáciu vo formáte PDF). Dielo musí presne a nediskriminačne špecifikovať navrhnuté prvky a materiály pre jednotlivé riešenia v súlade so zákonom o verejnom obstarávaní, najmä s ustanovením § 42 zákona o verejnom obstarávaní. 

5. Zhotoviteľ je povinný sa zúčastniť na KD stavby ako autorský dozor ak bude vyzvaný stavebným dozorom na jeho účasti, a to najneskôr 48 hodín pred jeho uskutočnením výzvou formou elektronickej pošty.


Článok IV.
TERMÍNY VYKONANIA DIELA A MIESTO DODANIA

1. Termín vykonania a odovzdania diela podľa čl. III ods. 1 je stanovený nasledovne:
1. fáza 1 do 45  dní odo dňa zaslania  elektronickej výzvy na začatie prác.
Tlačená aj digitálna podoba diela bude odovzdaná po finálnom zapracovaní všetkých pripomienok a požiadaviek objednávateľa a po schválení tohto spracovania objednávateľom. Zhotoviteľ je povinný odovzdať objednávateľovi dielo na kontrolu v súlade s čl. V. zmluvy.

[bookmark: _Hlk116044826]2. fáza: zhotoviteľ je povinný zabezpečiť inžiniersku činnosť a získanie právoplatného rozhodnutia do 120 dní odo dňa odsúhlasenia PD objednávateľom, ktorá je potrebná na predloženie a schválenie príslušným úradom. 

2. O prevzatí diela spíšu zmluvné strany odovzdávací a preberací protokol. Objednávateľ si vyhradzuje právo na kontrolu zjavných vád, chýb a nedostatkov odovzdávaného diela ako celku v lehotách dohodnutých v tejto zmluve. Objednávateľ si vyhradzuje právo odmietnuť prevziať dielo, ak vykazuje zjavné vady, chyby a nedostatky. V takom prípade objednávateľ nie je v omeškaní s prevzatím diela. Vykonanie kontroly zo strany objednávateľa nezbavuje zhotoviteľa zodpovednosti za vady diela, ktoré existovali v čase odovzdania a prevzatia diela a ktoré vyšli najavo neskôr.
3. Miestom dodania je: 	Univerzita Komenského v Bratislave
Rektorát – Mlyny UK
Staré grunty 36
841 04 Bratislava. 

Článok V. 
KONTROLA ZHOTOVENIA PREDMETU ZMLUVY

1.     Každú samostatnú časť projektovej dokumentácie vytvorenú zhotoviteľom podľa tejto zmluvy predloží zhotoviteľ objednávateľovi na pripomienkovanie. Objednávateľ má právo vždy v lehote do 5pracovných dní (pokiaľ v závislosti od rozsahu dokumentácie nebude písomne, resp. emailom medzi zmluvnými stranami dohodnuté inak alebo v zmluve nie je uvedené inak) odo dňa písomného prevzatia časti diela objednávateľom zaslať písomne, resp. elektronicky emailom zhotoviteľovi svoje pripomienky k predloženej časti diela.

2. Ak má objednávateľ ku ktorejkoľvek časti diela pripomienky a písomne, resp. elektronicky emailom ich oznámil zhotoviteľovi, znamená to, že časť diela má nedostatky a objednávateľ nemá záväzok takúto časť diela prijať. Zhotoviteľovi nevzniká nárok na požadovanie úhrady od objednávateľa za dodanie časti diela, ktorá má nedostatky. Zhotoviteľ je v tomto prípade povinný nedostatky danej časti diela bezodkladne odstrániť, najneskôr však do 10 pracovných dní, pričom zhotoviteľ je povinný ešte v tejto lehote zaslať zapracované pripomienky do danej časti diela objednávateľovi na opätovnú kontrolu, pokiaľ sa objednávateľ a zhotoviteľ nedohodnú inak.

3. Ak objednávateľ nepredloží zhotoviteľovi v priebehu lehoty 5pracovných dní alebo inej písomne dohodnutej lehote žiadne pripomienky k danej časti diela, má zhotoviteľ právo po uplynutí tejto lehoty predložiť časť diela na schválenie.

4. Zhotoviteľ predloží objednávateľovi na pripomienkovanie dielo podľa čl. III ods. 1 bod tejto zmluvy  pred jeho finálnym protokolárnym odovzdaním objednávateľovi v digitálnej forme a to 7 dní pred odovzdaním diela. V prípade, ak objednávateľ zistí akékoľvek vady/nedorobky diela, je povinný ich bezodkladne oznámiť zhotoviteľovi a ten je povinný ich bezodkladne odstrániť, najneskôr  do  lehoty danej etapy, pričom zhotoviteľ je povinný ešte v tejto lehote zaslať zapracované pripomienky do diela objednávateľovi na opätovnú kontrolu, pokiaľ sa objednávateľ a zhotoviteľ nedohodnú inak. Počet dní ktoré prebehnú medzi predložením diela na kontrolu objednávateľovi a zaslaním pripomienok zo strany objednávateľa zhotoviteľovi, sa do počtu dní na realizáciu danej etapy pre zhotoviteľa nezapočítavajú.

Článok VI.
CENA 

1. Cena za vykonanie diela v rozsahu čl. III. tejto zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov ako cena zmluvná. Zhotoviteľ bude fakturovať len skutočne vykonané služby.

2. Zmluvné strany sa dohodli na cene za dielo v rozsahu čl. III. vo výške:
1 fáza:
				Cena bez DPH		€
				DPH 20 %		€ 
				Cena celkom s DPH		€
				Slovom: 
2 fáza:
				Cena bez DPH		€
				DPH 20 %		€ 
				Cena celkom s DPH		€
				Slovom: 

3 fáza:
				Cena bez DPH		€
				DPH 20 %		€ 
				Cena celkom s DPH		€
				Slovom: 

            Cena za dielo podľa čl. III spolu:
                              Bez DPH €
                             DPH 20 % €
                             Cena celkom €
                             slovom: eur


3. V cene za dielo podľa čl. VI. ods. 2 sú zahrnuté všetky náklady vynaložené zhotoviteľom v súvislosti s plnením predmetu tejto zmluvy, aj činnosti uvedené v čl. II, ods. 2, písm. j a k.  Po úhrade ceny za dielo je udelenie súhlasu na použitie diela podľa čl. X tejto zmluvy poskytnuté bezodplatne. 

4. V cene za dielo je zahrnutá aj cena za projekčné služby zhotoviteľa, ktoré budú spočívať v zmene diela vyvolané nekvalitou, neúplnosťou alebo vadou prác zhotoviteľa, architektov alebo nepredvídateľnými okolnosťami, vis major atď. 	

5. Dohodnutá cena je maximálna. 

Článok VII.
PLATOBNÉ PODMIENKY

1. Dielo podľa čl. III. tejto zmluvy bude zhotoviteľ fakturovať  po riadnom odovzdaní a prevzatí  diela v celosti bez vád a nedorobkov, t. j. po riadnom ukončení plnenia predmetu zmluvy v celkovej cene diela určenej  v prílohe č.2. 

2. Podkladom pre úhradu ceny za dielo bude faktúra zhotoviteľa. Prílohou faktúry bude preberací protokol. Zhotoviteľ je povinný faktúru vystaviť v dvoch (2) vyhotoveniach a  doručiť ju na adresu objednávateľa. Faktúra zhotoviteľa bude obsahovať tieto údaje:
a) obchodné meno, sídlo, IČO, DIČ, IČ DPH objednávateľa a zhotoviteľa, 
b) číslo zmluvy o dielo,
c) číslo faktúry,
d) dátum uskutočnenia zdaniteľného plnenia,
e) dátum vyhotovenia faktúry podľa zák. č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“),
f) deň odoslania a deň splatnosti faktúry (podľa zmluvy),
g) označenie peňažného ústavu a číslo účtu zhotoviteľa, na ktorý sa má platiť fakturovaná suma bez uvedenia DPH; vyčíslenie DPH,
h) fakturovanú základnú čiastku bez DPH,
i) pečiatku a podpis osoby oprávnenej fakturovať v mene zhotoviteľa,
j) v prílohe k faktúre: odovzdávací a preberací protokol 
3. Lehota na úhradu peňažného plnenia /splatnosť faktúry/ je 30 dní od doručenia faktúry spolu s povinnými prílohami objednávateľovi (preberací protokol). V prípade, ak zhotoviteľ doručí objednávateľovi faktúru skôr, než mal objednávateľ možnosť využiť svoje právo vykonať kontrolu zjavných vád, chýb a nedostatkov odovzdávaného diela ako celku alebo skôr, než došlo k spísaniu odovzdávacieho a preberacieho protokolu, plynie 30 dňová lehota splatnosti takto doručenej faktúry odo dňa skončenia kontroly, ktorou objednávateľ zistí riadne vykonanie odovzdávaného diela.

4. V  prípade, že faktúra nebude obsahovať všetky údaje uvedené v ustanovení § 74 zákona o DPH alebo v bode 2 tohto článku, objednávateľ je oprávnený faktúru vrátiť a požadovať doplnenie alebo odstránenie nedostatkov. Zhotoviteľ je povinný vystaviť novú faktúru s  údajmi uvedenými v ustanovení § 74 zákona o DPH a v bode 2. tohto článku. Dňom doručenia novej opravenej faktúry objednávateľovi začne plynúť nová 30 (tridsať) dňová lehota splatnosti. 

Článok VIII.
ZODPOVEDNOSŤ ZA VADY A ODSTÚPENIE OD ZMLUVY

1. Zhotoviteľ zodpovedá za vady, ktoré vznikli jeho činnosťou pri vykonávaní záväzkov tejto zmluvy.

2. Zhotoviteľ zodpovedá za to, že dielo podľa čl. III. tejto zmluvy bude vykonané v rozsahu a kvalite vymedzenej v tejto zmluve a v jej prílohe, v súlade s STN, so všeobecne záväznými právnymi predpismi, s technickými predpismi, ako aj v súlade s požiadavkami objednávateľa. 

3. Zhotoviteľ zodpovedá za vady, ktoré má dielo v čase jeho odovzdania objednávateľovi, aj keď vyjdú najavo až po odovzdaní a prevzatí diela. Dielo má vady, ak dielo alebo ktorákoľvek vec (vrátane jej súčasti alebo príslušenstva), právo alebo iná majetková hodnota, ktorá je súčasťou predmetu zmluvy, sa nehodia na účel určený v tejto zmluve alebo nezodpovedajú rozsahu a kvalite vymedzenej v tejto zmluve, nie sú v súlade s STN, so všeobecne záväznými právnymi predpismi, s technickými predpismi. Objednávateľ je oprávnený neprevziať dielo, ktoré nie je vykonané riadne alebo včas podľa podmienok určených v tejto zmluve a v jej prílohe. V takom prípade objednávateľ nie je v omeškaní s úhradou ceny diela.

4. Zhotoviteľ nezodpovedá za vady, ktoré boli spôsobené:
a) použitím podkladov prevzatých od objednávateľa a zhotoviteľ ani pri vynaložení všetkej odbornej starostlivosti, všetkého úsilia nemohol zistiť ich nevhodnosť, 
b) použitím podkladov prevzatých od objednávateľa a ak na ich nevhodnosť upozornil objednávateľa a ten na ich použití trval.

5. V prípade, že zhotoviteľ neplní svoje záväzky vyplývajúce z tejto zmluvy a jej prílohy, týkajúce sa vypracovania diela porušuje zmluvu podstatným spôsobom a objednávateľ má právo požadovať odstránenie vád a nedorobkov bez zbytočného odkladu. Tým nie je dotknuté oprávnenie objednávateľa odstúpiť od tejto zmluvy.

6. Objednávateľ má právo odstúpiť od tejto zmluvy z dôvodov uvedených v Obchodnom zákonníku alebo v tejto zmluve. Zmluvnými dôvodmi na odstúpenie od zmluvy sú:
a) omeškanie zhotoviteľa so splnením povinnosti vykonať dielo riadne a/alebo včas o viac ako 15 (pätnásť) kalendárnych dní, alebo
b) je zjavné, že zhotoviteľ dielo nedokončí riadne a/alebo včas alebo, 
c) dielo má vady,
d) zhotoviteľ písomne prehlásil,  že dielo nevykoná,
e) zhotoviteľ stratí oprávnenie na výkon činnosti v zmysle predmetu zmluvy,
f) zhotoviteľ zabezpečí výkon činnosti v zmysle predmetu zmluvy osobami bez potrebného oprávnenia.
									
7. Odstúpením od zmluvy nie je dotknuté právo objednávateľa na náhradu škody alebo na zmluvnú pokutu.

8. Zhotoviteľ má právo odstúpiť od tejto zmluvy v prípade, ak je objednávateľ v omeškaní so zaplatením faktúry danej etapy o viac ako 60 dní.

9. V prípade, že sa počas realizácie diela  preukáže nekvalita, neúplnosť diela, prípadne budú zistené iné vady diela ako napr.: nezrovnalosti vo výkresovej časti, chýbajúce časti dokumentácie, chybne uvedené rozmery, počty kusov jednotlivých prvkov a iné, má objednávateľ nárok požadovať od zhotoviteľa náhradné plnenie alebo dodanie chýbajúceho plnenia v primeranej lehote stanovenej objednávateľom. Reklamácia bude uplatňovaná písomnou formou v listinnej podobe alebo elektronickej podobe e-mailom. Ak sa zmluvné strany nedohodnú inak, lehota na odstránenie vád bude 15 pracovných dní od písomného doručenia reklamácie zhotoviteľovi na adresu jeho sídla alebo na emailovú adresu.

10. Dielo ani jeho časti nie je zhotoviteľ oprávnený poskytnúť iným osobám než objednávateľovi. 

11. Uplatnením nárokov z vád diela nie sú dotknuté nároky objednávateľa na náhradu škody alebo na zmluvnú pokutu. Zhotoviteľ zodpovedá objednávateľovi za všetky nezrovnalosti, rozdiely a vady diela vypracovaného zhotoviteľom. 


Článok IX.
ZMLUVNÉ POKUTY

1.  V prípade omeškania objednávateľa s úhradou faktúry za dielo má zhotoviteľ právo na zaplatenie úroku z omeškania v zmysle príslušných ustanovení Obchodného zákonníka. 

2.  V prípade omeškania zhotoviteľa s odovzdaním diela má objednávateľ právo na zmluvnú pokutu vo výške 1 % z ceny diela s DPH uvedenej v čl. VI. ods. 2 tejto zmluvy za každý deň omeškania.

3.  V prípade, ak objednávateľ odstúpi od zmluvy z dôvodu porušenia ktorejkoľvek povinnosti na strane zhotoviteľa stanovenej v čl. VIII. ods. 6 tejto zmluvy, alebo do 10dní nepotvrdí zahájenie prác na PD, má objednávateľ právo na zmluvnú pokutu vo výške 5% z ceny diela s DPH, uvedenej v čl. VI. ods. 2 tejto zmluvy, za porušenie každej povinnosti jednotlivo.

4. V prípade omeškania zhotoviteľa s odstránením vád v lehote určenej podľa tejto zmluvy  má objednávateľ právo na zmluvnú pokutu vo výške 100 EUR za každý prípad a každý deň  omeškania až do odstránenia vád.

5. Zmluvná pokuta podľa ods. 3 a 4 tohto článku bude uhradená zmluvnými stranami nezávisle na tom, či a v akej výške vznikne oprávnenej osobe (zmluvnej strane) nárok na náhradu škody, ktorú možno vymáhať samostatne. 

6. Zaplatenie zmluvnej pokuty nemá vplyv na splnenie povinnosti zhotoviteľa, ktorá bola zabezpečená zmluvnou pokutou.

Článok X.
LICENCIA

1. Zhotoviteľ v súlade s § 65 a nasl. zákona č. 185/2015 Z. z. Autorský zákon udeľuje objednávateľovi k autorsky chráneným  častiam  diela a k dielu ako celku:   

a) výhradnú licenciu (súhlas na použitie) diela a jeho jednotlivých častí pre ďalšie zabezpečenie, zadanie a spracovanie vyšších stupňov diela a to spôsobom, v rozsahu bližšie uvedenom v bode 2 tohto článku, 

b) súhlas na to, aby objednávateľ udelil sublicenciu k dielu alebo jeho jednotlivým častiam tretej osobe,

c) súhlas na to, aby objednávateľ zmluvne postúpil výhradnú licenciu udelenú touto zmluvou na tretiu osobu. 

2. Zhotoviteľ udeľuje súhlas na použitie diela na všetky známe spôsoby použitia diela, najmä: na ďalšie spracovanie (úprava, zmena a pod.) alebo spojenie s iným dielom, na vyhotovenie rozmnoženiny diela, na verejné rozširovanie originálu a rozmnoženín formou ich bezodplatného poskytnutia alebo postúpenia orgánom a právnickým alebo fyzickým osobám zodpovedným, zainteresovaným alebo dotknutým investičnou prípravou a samotnou realizáciou stavby a jeho poskytnutie  ďalším spracovateľom vyšších stupňov diela ako  dokumentácie skutkového vyhotovenia, alebo inej ďalšej projektovej dokumentácie, alebo jeho/ich  rozmnoženín alebo iné uvedenia diela na verejnosti. 
Zhotoviteľ súhlasí s tým, že objednávateľ môže dielo upravovať, meniť alebo vykonávať iné zásahy do diela a môže dať prepracovať dielo alebo jeho časť inej osobe bez opätovného súhlasu zhotoviteľa.

3. Súhlasy udelené v tomto článku sa vzťahujú aj na použitie rozpracovanej verzie diela alebo jednotlivých častí diela alebo iných dokumentov a výstupov tejto zmluvy.

4. Zhotoviteľ udeľuje neodvolateľný súhlas na vykonanie zmien na diele objednávateľovi a jeho prípadným právnym nástupcom, ktorí by mohli vzniknúť najmä zlúčením, splynutím, zmenou právnej formy a pod. Zhotoviteľ sa zaväzuje zabezpečiť pre objednávateľa neodvolateľný súhlas na vykonávanie zmien na diele od všetkých autorov diela a uvedený súhlas/súhlasy od všetkých autorov diela odovzdať v listinnej podobe najneskôr s odovzdaním diela. 

5. Licencia podľa tejto zmluvy je poskytnutá bezodplatne.

6. Licencia udelená touto zmluvou je udelená na dobu trvania majetkových autorských práv aj vtedy, ak táto zmluva zanikne alebo sa zruší pred úplným vykonaním diela zhotoviteľom. 

7. Licencia udelená touto zmluvou oprávňuje objednávateľa použiť dielo, jeho jednotlivé časti, ako aj rozpracované časti alebo iné dokumenty a výstupy tejto zmluvy priamo (svojimi zamestnancami) alebo prostredníctvom tretích osôb (dodávateľov). 
8. Objednávateľ je pri použití diela povinný počínať si tak, aby ako autora uvádzal zhotoviteľa, resp. autorov uvedených zhotoviteľom.





Článok XI.
ZÁVEREČNÉ USTANOVENIA

1. Ustanovenia tejto zmluvy možno meniť a/alebo dopĺňať len v súlade so zákonom o verejnom obstarávaní vo forme písomných očíslovaných dodatkov podpísaných oboma zmluvnými stranami, ktoré budú tvoriť neoddeliteľnú súčasť tejto zmluvy, ak nie je v tejto zmluve uvedené inak. Prevod a postúpenie práv a povinností zo zmluvy zo strany zhotoviteľa je možný len s predchádzajúcim písomným súhlasom objednávateľa.

2. Ostatné právne vzťahy výslovne touto zmluvou neupravené sa riadia príslušnými ustanoveniami Obchodného zákonníka v platnom znení. 

3. Neplatnosť niektorého z ustanovení tejto zmluvy nemá vplyv na platnosť ostatných ustanovení. Ak sa niektoré z ustanovení tejto zmluvy stane neplatným z dôvodu rozporu s právnymi predpismi, zaväzujú sa obe zmluvné strany takéto ustanovenie nahradiť iným, ktoré najviac zodpovedá hospodárskym účelom a právnemu významu pôvodného ustanovenia. 

4. Spory, ktoré by mohli vzniknúť pri plnení zmluvných povinností, budú zmluvným stranami riešené predovšetkým dohodou. Pokiaľ by zmluvné strany nedospeli k dohode, pre riešenie sporu je príslušný súd. 

5. Objednávateľ sa zaväzuje, že k termínu podpisu zmluvy disponuje všetkými potrebnými právami na spracovanie akejkoľvek preexistentnej projektovej dokumentácie vzťahujúcej sa k predmetu zmluvy v neobmedzenom územnom a materiálnom rozsahu vrátane nárokov tretích osôb. Prípadné nároky v zmysle vyššie uvedeného ustanovenia sa objednávateľ zaväzuje vysporiadať samostatne. 

6. Táto zmluva je vypracovaná v piatich vyhotoveniach. Objednávateľ obdrží 3 vyhotovenia a Zhotoviteľ obdrží dve vyhotovenia zmluvy.

7. Zmluvné strany týmto vyhlasujú, že táto zmluva zodpovedá ich slobodnej a vážnej vôli, uzatvárajú ju dobrovoľne, bez tiesne a na znak súhlasu s jej obsahom ju podpisujú. 

8.	Táto zmluva vzniká prejavením súhlasu s celým jej obsahom. Zmluva nadobúda platnosť dňom jej podpísania a účinnosť dňom nasledujúcim po dni jej zverejnenia v zmysle § 47a zákona č. 40/1964 Zb. Občiansky zákonník v znení neskorších predpisov. 

9.	Zmluvné strany berú na vedomie, že podľa ust. § 5a ods. 1 a 4 zákona č. 211/2000 Z.z. o slobodnom prístupe k informáciám v znení neskorších predpisov sa v prípade tejto zmluvy jedná o povinne zverejňovanú zmluvu, ktorá sa zverejňuje v Centrálnom registri zmlúv vedenom na Úrade vlády SR. 
Prílohy:
Príloha č. 1: Opis predmetu zákazky
Príloha č. 2: Cenová ponuka 

V ........................... dňa  ............			               V Bratislave dňa  .............................
 Za zhotoviteľa:    				               Za objednávateľa:

..................................................				..................................................	
			   Ing. Ingrid Kútna Želonková, PhD.
                                                      kvestorka

